《观刘孝嗣写真》
宋代·李昭玘

程生高价传两都，刘子骨相真丈夫。呼儿当轩试一展，噱噱指丈相惊呼。

此应前日坐头客，何乃不语严襟裾。胸中豪气不可状，但见粉墨无纡馀。

虎头食肉亦天赋，尺面封侯宜不诬。须知中令有真相，忽效香山悲故吾。

凌烟功臣易磨灭，贞观学士犹传模。当时人物不易得，曾看风神有此无。

作者简介：李昭玘（？～一一二六），字成季，济州钜野（今山东巨野）人。神宗元丰二年（一○七九）进士，任徐州教授。哲宗元祐五年（一○九○），自秘书省正字除校书郎。通判潞州，入为秘书丞、开封府推官。出提丈永兴、京西、京东路刑狱。徽宗立，召为右司员外郎，迁太常少卿，出知沧州。崇宁初，入党籍，居闲十五年，自号乐静先生。钦宗靖康元年，以起居舍人召，未赴而卒。有《乐静集》三十卷传世，其中诗四卷，而今存各本均缺第二卷。《宋史》卷三四七有传。　李昭玘诗，以文渊阁《四库全书》本为底本，校以清陆心源藏抄本。新辑集外诗，补于卷末。